**Informácie pre vlastníkov lesných pozemkov v k.ú. Námestovo**

 LESY Slovenskej republiky, štátny podnik, organizačná zložka OZ Tatry na základe viacerých dotazov vlastníkov lesných pozemkov v k. ú. Námestovo žiadajú Obec aby vhodným spôsobom (napr. obecným rozhlasom alebo prostredníctvom svojej internetovej stránky) oboznámila občanov, ktorí sú vlastníkmi lesných pozemkov v k. ú. Námestovo o nasledovnej skutočnosti:

Okresný úrad Námestovo, pozemkový a lesný odbor ( ďalej len „ OU-NO-PLO“) v súlade s §51 d, ods. 2 zákona č. 326/2005 Z.z. o lesoch (ďalej len Zákon o lesoch), listom č. OU-NO-PLO2-2020/014909 zo dňa 03.08.2020 vyzval vlastníkov dotknutých lesných pozemkov (verejná vyhláška), obhospodarovateľov lesa podľa § 4a ods., 1 písm. c) Zákona o lesoch, aby v lehote do 60 dní odo dňa doručenia tejto výzvy, zaslali orgánu štátnej správy lesného hospodárstva (OU-NO-PLO) oznámenie o zabezpečení odborného lesného hospodárenia v lesoch a podali návrh na zápis do evidencie lesných pozemkov podľa § 4a ods. 3 písm. a) Zákona o lesoch.

Nakoľko vlastníci dotknutých lesných pozemkov **nezaslali** orgánu štátnej správy lesného hospodárstva v lehote do 60 dní odo dňa jej doručenia oznámenie o zabezpečení odborného hospodárenia v lesoch, a **nepodali** návrh na zápis do evidencie lesných pozemkov podľa § 4a ods. 3 písm. a) Zákona o lesoch, **Okresný úrad Námestovo**, pozemkový a lesný odbor **určil** v súlade s § 5ld, ods. 6 písm. b) Zákona o lesoch za **obhospodarovateľa lesa** - LESY Slovenskej republiky, štátny podnik  **ako Správcu** , a to **Rozhodnutím** OU-NO-PLO2-2020/014909-005 zo dňa 01.12.2020 , ktoré nadobudlo právoplatnosť **04.01.2021.**

Podľa § 5le ods. 1 Zákona o lesoch, ak sú v poraste lesné pozemky, ktoré sú predmetom osobitného obhospodarovania lesa podľa § 51 d, obhospodarovateľ lesa alebo Správca je povinný viesť evidenciu výnosov a nákladov na tento porast. Obhospodarovateľ lesa, alebo Správca rozpočíta výnosy a náklady podľa veľkosti podielu lesného pozemku, ktorý je predmetom osobitného obhospodarovania lesa, na výmere porastu.

Podľa § 51e ods. 2 Zákona o lesoch vlastník lesných pozemkov, ktoré sú predmetom osobitného obhospodarovania; je povinný Správcovi uhradiť náklady na obhospodarovanie týchto lesných pozemkov, ak prevyšujú výnosy z hospodárenia na nich ako pohľadávku.

Správca je povinný oznámiť vlastníkovi výšku pohľadávky vyčíslenú podľa §51e ods. 1 spravidla do 31. marca roka nasledujúcom po roku, v ktorom uplynie platnosti programu starostlivostí o les. V k.ú. Námestovo skončila platnosť programu starostlivosti o les **31.12.2024** a v súčasnosti prebiehajú práce na jeho obnove.

Vlastníkom u ktorých obhospodarovaním pozemkov vznikla pohľadávka zašle Správca spolu s oznámením výšky pohľadávky aj výzvu na úhradu tejto pohľadávky v lehote, ktorá nesmie byť kratšia ako 60 dní odo dňa doručenia výzvy.

Podľa § 51 e ods. 3 Zákona o lesoch ak vlastník neuhradí správcovi pohľadávku podľa odseku 2, vznikne v prospech správcu, ktorý zabezpečuje osobitné obhospodarovanie lesa, záložné právo k dotknutým lesným pozemkom; záložné právo sa zapisuje do katastra nehnuteľností podľa osobitného predpisu.